title: Decizia (UE) 2015/575 a Consiliului din 17 decembrie 2014 privind semnarea, în numele Uniunii Europene, și aplicarea cu titlu provizoriu a Protocolului la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, referitor la un acord-cadru între Uniunea Europeană și Republica Tunisiană privind principiile generale de participare a Republicii Tunisiene la programele Uniunii

text:
               11.4.2015

               RO

               Jurnalul Oficial al Uniunii Europene

               L 96/1

         DECIZIA (UE) 2015/575 A CONSILIULUI
   din 17 decembrie 2014
   privind semnarea, în numele Uniunii Europene, și aplicarea cu titlu provizoriu a Protocolului la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, referitor la un acord-cadru între Uniunea Europeană și Republica Tunisiană privind principiile generale de participare a Republicii Tunisiene la programele Uniunii
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 212 coroborat cu articolul 218 alineatele (5) și (7),
   având în vedere propunerea Comisiei Europene,
   întrucât:

               (1)

               La 18 iunie 2007, Consiliul a autorizat Comisia să negocieze un protocol la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte (1), referitor la un acord-cadru între Uniunea Europeană și Republica Tunisiană privind principiile generale de participare a Republicii Tunisiene la programele Uniunii („protocolul”).

               (2)

               Negocierile s-au încheiat.

               (3)

               Obiectivul protocolului îl constituie stabilirea normelor financiare și tehnice care să permită participarea Republicii Tunisiene la anumite programe ale Uniunii. Cadrul orizontal creat prin protocol constituie un dispozitiv de cooperare economică, financiară și tehnică ce permite accesul la asistența, în special cea financiară, care urmează a fi furnizată de către Uniune în temeiul respectivelor programe ale Uniunii. Acel cadru se aplică numai programelor Uniunii ale căror acte juridice constitutive prevăd posibilitatea participării Republicii Tunisiene. Prin urmare, semnarea și aplicarea provizorie a protocolului nu duce la exercitarea, în cadrul diferitelor politici sectoriale urmărite de programe, a competențelor care sunt exercitate la instituirea programelor.

               (4)

               Protocolul ar trebui semnat în numele Uniunii și aplicat cu titlu provizoriu până la finalizarea procedurilor necesare pentru încheierea acestuia,

         ADOPTĂ PREZENTA DECIZIE:
   Articolul 1
   Semnarea, în numele Uniunii, a Protocolului la Acordul euro-mediteraneean de instituire a unei asocieri între Comunitățile Europene și statele membre ale acestora, pe de o parte, și Republica Tunisiană, pe de altă parte, referitor la un acord-cadru între Uniunea Europeană și Republica Tunisiană privind principiile generale de participare a Republicii Tunisiene la programele Uniunii se autorizează sub rezerva încheierii protocolului menționat.
   Textul protocolului se atașează la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul în numele Uniunii.
   Articolul 3
   Protocolul se aplică cu titlu provizoriu de la data semnării sale până la finalizarea procedurilor necesare pentru încheierea sa.
   Articolul 4
   Comisia este împuternicită să stabilească, în numele Uniunii, clauzele și condițiile specifice aplicabile participării Republicii Tunisiene la fiecare program al Uniunii în parte, inclusiv contribuția financiară datorată. Comisia informează în permanență cu privire la acest lucru grupul de lucru competent al Consiliului.
   Articolul 5
   Prezenta decizie intră în vigoare la data adoptării.

      Adoptată la Bruxelles, 17 decembrie 2014.

            Pentru Consiliu

            Președintele

         G. L. GALLETTI

      (1)  JO L 97, 30.3.1998, p. 2.


title: Decizia 2014/21/PESC a Consiliului din 20 ianuarie 2014 de modificare a Deciziei 2010/413/PESC a Consiliului privind adoptarea de măsuri restrictive împotriva Iranului

text:
               20.1.2014

               RO

               Jurnalul Oficial al Uniunii Europene

               L 15/22

         DECIZIA 2014/21/PESC A CONSILIULUI
   din 20 ianuarie 2014
   de modificare a Deciziei 2010/413/PESC a Consiliului privind adoptarea de măsuri restrictive împotriva Iranului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 26 iulie 2010, Consiliul a adoptat Decizia 2010/413/PESC (1) privind adoptarea de măsuri restrictive împotriva Iranului.

               (2)

               La 24 noiembrie 2013, China, Franța, Germania, Federația Rusă, Regatul Unit și Statele Unite, sprijinite de Înaltul Reprezentant al Uniunii pentru afaceri externe și politica de securitate, au ajuns la un acord cu Iranul cu privire la un plan comun de acțiune care stabilește o abordare destinată obținerii unei soluții cuprinzătoare pe termen lung la problema nucleară iraniană. S-a convenit ca procesul care conduce la această soluție cuprinzătoare să includă, într-o primă etapă, măsuri inițiale convenite de comun acord, care să fie adoptate de ambele părți pentru o perioadă de șase luni și să poată fi reînnoite prin consimțământ reciproc.

               (3)

               Ca parte a acestei prime etape, Iranul ar urma să întreprindă o serie de măsuri voluntare specificate în planul comun de acțiune. În schimb, ar urma să se întreprindă o serie de măsuri voluntare care ar urma să includă, în ceea ce privește Uniunea, suspendarea măsurilor restrictive referitoare la interzicerea furnizării de servicii de asigurare și reasigurare și de transport pentru țițeiul iranian; interzicerea importului, achiziționării sau transportului de produse petrochimice iraniene și a furnizării de servicii conexe; și interzicerea comerțului cu aur și alte metale prețioase cu guvernul iranian, organismele publice ale acestuia și Banca Centrală a Iranului sau cu persoanele și entitățile care acționează în numele acestora. Suspendarea respectivelor măsuri restrictive urmează să se întindă pe o perioadă de șase luni în care contractele relevante ar trebui executate.

               (4)

               Planul comun de acțiune prevede, de asemenea, creșterea de zece ori a pragurilor stabilite pentru autorizarea transferurilor de fonduri înspre și dinspre Iran.

               (5)

               Este necesară continuarea acțiunilor Uniunii în vederea punerii în aplicare a anumitor măsuri prevăzute în prezenta decizie.

               (6)

               Prin urmare, Decizia 2010/413/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Se introduce următorul articol în Decizia 2010/413/PESC:

      „Articolul 26a
      (1)   Interdicția prevăzută la articolul 3a alineatul (1) se suspendă până la 20 iulie 2014 în ceea ce privește transportul țițeiului iranian.
      (2)   Interdicția prevăzută la articolul 3a alineatul (2) se suspendă până la 20 iulie 2014 în ceea ce privește furnizarea de servicii de asigurare și reasigurare legate de importul, achiziționarea sau transportul țițeiului iranian.
      (3)   Interdicția prevăzută la articolul 3b se suspendă până la 20 iulie 2014.
      (4)   Interdicția prevăzută la articolul 4c se suspendă până la 20 iulie 2014 în ceea ce privește aurul și alte metale prețioase.
      (5)   La articolul 10 alineatul (3), literele (a), (b) și (c) se înlocuiesc cu următorul text până la 20 iulie 2014:

                  „(a)

                  transferurile datorate în cazul unor tranzacții privind alimente, asistență medicală, echipamente medicale sau în scopuri agricole sau umanitare, inferioare valorii de 1 000 000 EUR, precum și transferurile care privesc sume personale inferioare valorii de 400 000 EUR se efectuează fără nicio autorizare prealabilă. Transferurile se notifică autorității competente din statul membru respectiv în cazul în care depășesc 10 000 EUR;

                  (b)

                  transferurile datorate în cazul unor tranzacții privind alimente, asistență medicală, echipamente medicale sau în scopuri agricole sau umanitare superioare valorii de 1 000 000 EUR, precum și transferurile care privesc sume personale superioare valorii de 400 000 EUR necesită autorizarea prealabilă din partea autorității competente din statul membru respectiv. Statul membru relevant informează celelalte state membre în legătură cu orice autorizație acordată;

                  (c)

                  orice alt transfer superior valorii de 100 000 EUR necesită autorizarea prealabilă din partea autorității competente din statul membru respectiv. Statul membru relevant informează celelalte state membre în legătură cu orice autorizație acordată.”

            (6)   La articolul 10 alineatul (4), literele (b) și (c) se înlocuiesc cu următorul text până la 20 iulie 2014:

                  „(b)

                  orice alt transfer inferior valorii de 400 000 EUR se efectuează fără nicio autorizare prealabilă. Transferurile se notifică autorității competente din statul membru respectiv în cazul în care depășesc 10 000 EUR;

                  (c)

                  orice alt transfer superior valorii de 400 000 EUR necesită autorizarea prealabilă din partea autorității competente din statul membru respectiv. Autorizația se consideră acordată în termen de patru săptămâni cu excepția cazului în care autoritatea competentă a statului membru respectiv a emis obiecții în termenul respectiv. Statul membru relevant informează celelalte state membre în legătură cu orice autorizație respinsă.”

            (7)   Interdicțiile prevăzute la articolul 18b se suspendă până la 20 iulie 2014.
      (8)   Interdicțiile privind Ministerul Petrolului, prevăzute la articolul 20 alineatul (1) literele (b) și (c) și articolul 20 alineatul (2), enumerate în anexa II, se suspendă până la 20 iulie 2014, în măsura în care este necesar pentru executarea, până la 20 iulie 2014, a contractelor pentru importul sau achiziționarea de produse petrochimice iraniene.”

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 20 ianuarie 2014.

            Pentru Consiliu

            Președintele

         C. ASHTON

      (1)  JO L 195, 27.7.2010, p. 39.


title: Decizia 2009/293/PESC a Consiliului din 26 februarie 2009 privind un schimb de scrisori între Uniunea Europeană și Guvernul Kenyei privind condițiile transferului persoanelor suspectate de săvârșirea unor acte de piraterie și reținute de forțele navale aflate sub comanda Uniunii Europene (EUNAVFOR), și al bunurilor confiscate aflate în posesia EUNAVFOR, de la EUNAVFOR către Kenya, precum și privind tratamentul acestora ulterior unui astfel de transfer

text:
               25.3.2009

               RO

               Jurnalul Oficial al Uniunii Europene

               L 79/47

         DECIZIA 2009/293/PESC A CONSILIULUI
   din 26 februarie 2009
   privind un schimb de scrisori între Uniunea Europeană și Guvernul Kenyei privind condițiile transferului persoanelor suspectate de săvârșirea unor acte de piraterie și reținute de forțele navale aflate sub comanda Uniunii Europene (EUNAVFOR), și al bunurilor confiscate aflate în posesia EUNAVFOR, de la EUNAVFOR către Kenya, precum și privind tratamentul acestora ulterior unui astfel de transfer
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 24,
   având în vedere recomandarea Președinției,
   întrucât:

               (1)

               La 2 iunie 2008, Consiliul de Securitate al Organizației Națiunilor Unite (CSONU) a adoptat Rezoluția 1816 (2008) prin care solicită tuturor statelor să coopereze în vederea stabilirii jurisdicției aplicabile, precum și a urmăririi și pedepsirii persoanelor cărora le revine răspunderea pentru săvârșirea unor acte de piraterie și de tâlhărie în largul coastelor Somaliei. Prevederile acesteia au fost reafirmate prin Rezoluția 1846 (2008) a CSONU, adoptată la 2 decembrie 2008.

               (2)

               La 10 noiembrie 2008, Consiliul a adoptat Acțiunea comună 2008/851/PESC privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (operația „Atalanta”).

               (3)

               Acțiunea comună 2008/851/PESC prevede că persoanele care au săvârșit sau sunt suspectate de a fi săvârșit acte de piraterie sau de tâlhărie în apele teritoriale ale Somaliei, capturate și reținute în vederea urmăririi penale, precum și bunurile care au servit la săvârșirea acestor acte pot fi transferate unui stat terț care dorește să își exercite competențele jurisdicționale asupra persoanelor sau bunurilor menționate, cu condiția să fi fost stabilite cu respectivul stat terț condițiile acestui transfer într-un mod conform cu dreptul internațional aplicabil, în special cu dreptul internațional al drepturilor omului, în vederea garantării în special a faptului că nicio persoană nu va fi supusă pedepsei cu moartea, torturii sau oricărui alt tratament inuman, degradant sau care denotă cruzime.

               (4)

               În conformitate cu articolul 24 din tratat, Președinția, asistată de Secretarul General/Înaltul Reprezentant (SG/ÎR), a negociat un schimb de scrisori între Uniunea Europeană și Guvernul Kenyei privind condițiile transferului persoanelor suspectate de săvârșirea unor acte de piraterie și reținute de forțele navale aflate sub comanda Uniunii Europene (EUNAVFOR), și al bunurilor confiscate aflate în posesia EUNAVFOR, de la EUNAVFOR către Kenya, precum și privind tratamentul acestora ulterior unui astfel de transfer.

               (5)

               Schimbul de scrisori ar trebui să fie aprobat,

         DECIDE:
   Articolul 1
   Prin prezenta se aprobă, în numele Uniunii Europene, schimbul de scrisori între Uniunea Europeană și Guvernul Kenyei privind condițiile transferului persoanelor suspectate de săvârșirea unor acte de piraterie și reținute de forțele navale aflate sub comanda Uniunii Europene (EUNAVFOR), și al bunurilor confiscate aflate în posesia EUNAVFOR, de la EUNAVFOR către Kenya, precum și privind tratamentul acestora ulterior unui astfel de transfer.
   Textul schimbului de scrisori se atașează prezentei decizii.
   Articolul 2
   Președintele Consiliului este autorizat să desemneze persoana sau persoanele împuternicite să semneze scrisoarea prin care Uniunea Europeană își asumă obligații.
   Articolul 3
   Prezenta decizie produce efecte de la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 26 februarie 2009.

            Pentru Consiliu

            Președintele

         I. LANGER

      (1)  JO L 301, 12.11.2008, p. 33.
    ---documentbreak---

               25.3.2009

               RO

               Jurnalul Oficial al Uniunii Europene

               L 79/49

         TRADUCERE
   Schimb de scrisori între Uniunea Europeană și Guvernul Kenyei privind condițiile transferului persoanelor suspectate de săvârșirea unor acte de piraterie și reținute de forțele navale aflate sub comanda Uniunii Europene (EUNAVFOR), și al bunurilor confiscate aflate în posesia EUNAVFOR, de la EUNAVFOR către Kenya, precum și privind tratamentul acestora ulterior unui astfel de transfer
   Nairobi, 6 martie 2009, ora 10:15 a.m.
   Stimate domn,
   Referitor la scrisoarea mea din 14 noiembrie 2008 și la scrisoarea dumneavoastră din 5 decembrie 2008, avem onoarea să vă confirmăm intenția Uniunii Europene de a încheia cu Guvernul Kenyei un schimb de scrisori în vederea definirii condițiilor transferului persoanelor suspectate de săvârșirea unor acte de piraterie și reținute de forțele navale aflate sub comanda Uniunii Europene (EUNAVFOR), și al bunurilor confiscate aflate în posesia EUNAVFOR, de la EUNAVFOR către Kenya, precum și privind tratamentul acestora ulterior unui astfel de transfer.
   Prezentul schimb de scrisori este încheiat în cadrul Acțiunii comune 2008/851/PESC a Consiliului UE din 10 noiembrie 2008 privind operația militară a Uniunii Europene, în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (operația „Atalanta”).
   Mai mult, prezentul schimb de scrisori nu aduce atingere drepturilor și obligațiilor participanților care decurg din acorduri internaționale, din alte instrumente de instituire a unor curți și tribunale internaționale și din legislația internă și se încheie cu respectarea deplină a:

               —

               Rezoluțiilor Consiliului de Securitate al Organizației Națiunilor Unite (RCSONU) 1814 (2008), 1838 (2008), 1846 (2008), 1851 (2008) și a RCSONU ulterioare;

               —

               Convenției Organizației Națiunilor Unite privind dreptul mării din 1982 (UNCLOS), în special articolele 100-107;

               —

               dreptului internațional al drepturilor omului, inclusiv Pactul internațional privind drepturile civile și politice din 1966 și Convenția împotriva torturii și a altor tratamente sau pedepse crude, inumane sau degradante din 1984.

         În consecință, avem onoarea să vă propunem, astfel cum figurează în anexa la prezenta scrisoare, dispozițiile care definesc condițiile privind transferul persoanelor suspectate de săvârșirea unor acte de piraterie și reținute de EUNAVFOR, și al bunurilor confiscate aflate în posesia EUNAVFOR, de la EUNAVFOR către Kenya, precum și privind tratamentul acestora ulterior unui astfel de transfer.
   Vă rugăm să binevoiți a confirma, în numele Guvernului Kenyei, acceptarea acestor dispoziții.
   Prezentul instrument se aplică cu titlu provizoriu de la data semnării sale și intră în vigoare la data la care fiecare participant a îndeplinit procedurile sale interne. Prezentul instrument va continua să producă efecte șase luni de la data la care oricare dintre participanți a transmis celuilalt semnatar o notificare scrisă cu privire la decizia de încetare a efectelor instrumentului. Prezentul instrument poate fi modificat de comun acord de către semnatari. Încetarea efectelor prezentului instrument nu aduce atingere drepturilor și obligațiilor care rezultă din aplicarea prezentului instrument înainte de încetare, inclusiv drepturile oricărei persoane transferate, pe perioada detenției sau a urmăririi penale de către Kenya.
   După încetarea operației, definită în anexa la prezenta scrisoare, toate drepturile EUNAVFOR, astfel cum sunt definite în anexa respectivă, în temeiul prezentului instrument, pot fi exercitate de către orice persoană sau entitate desemnată de statul care exercită Președinția Consiliului UE. Persoana sau entitatea desemnată pot fi, între altele, un agent diplomatic sau un funcționar consular al respectivului stat acreditat în Kenya. După încetarea operației, toate notificările care ar fi fost transmise EUNAVFOR în temeiul prezentului instrument vor fi transmise statului care exercită Președinția Consiliului UE.
   Cu deosebită considerație,

         Pentru Uniunea Europeană

      ANEXĂ
      DISPOZIȚII PRIVIND CONDIȚIILE TRANSFERULUI PERSOANELOR SUSPECTATE DE PIRATERIE ȘI AL BUNURILOR CONFISCATE, DE LA FORȚELE NAVALE AFLATE SU COMANDA UE CĂTRE REPUBLICA KENYA
      1.   Definiții
      În sensul prezentului schimb de scrisori:

                  (a)

                  „forțele navale aflate sub comanda Uniunii Europene (EUNAVFOR)” înseamnă cartierul general militar al UE și contingentele naționale care contribuie la operația „Atalanta” a UE, navele, aeronavele și bunurile acestora;

                  (b)

                  „operație” înseamnă pregătirea, stabilirea, executarea și susținerea misiunii militare instituite prin Acțiunea comună 2008/851/PESC a Consiliului UE și/sau instrumentelor ulterioare acesteia;

                  (c)

                  „comandantul operației UE” înseamnă comandantul operației;

                  (d)

                  „comandantul forței UE” înseamnă comandantul UE în teatrul de operații, definit la articolul 1 alineatul (2) din Acțiunea comună 2008/851/PESC a Consiliului UE;

                  (e)

                  „contingente naționale” înseamnă unitățile și navele care aparțin statelor membre ale Uniunii Europene și altor state participante la operație;

                  (f)

                  „stat participant” înseamnă un stat care pune la dispoziția EUNAVFOR un contingent național;

                  (g)

                  „piraterie” înseamnă pirateria astfel cum este definită la articolul 101 din UNCLOS;

                  (h)

                  „persoană transferată” înseamnă orice persoană suspectată de intenția de a săvârși, de săvârșirea sau de a fi săvârșit acte de piraterie, transferată de EUNAVFOR către Kenya în temeiul prezentului schimb de scrisori.

            2   Principii generale

                  (a)

                  Kenya acceptă, la cererea EUNAVFOR, transferul persoanelor reținute de EUNAVFOR în legătură cu acte de piraterie și al bunurilor asociate acestor acte confiscate de EUNAVFOR și încredințează aceste persoane și bunuri autorităților competente în scopul cercetării și urmăririi penale.

                  (b)

                  Atunci când acționează în temeiul prezentului schimb de scrisori, EUNAVFOR transferă persoane sau bunuri numai autorităților kenyene competente de aplicare a legii.

                  (c)

                  Semnatarii confirmă că vor trata persoanele transferate în temeiul prezentului schimb de scrisori, atât înainte, cât și după transfer, în mod uman și în conformitate cu obligațiile în temeiul dreptului internațional al drepturilor omului, inclusiv cele privind interzicerea torturii și a tratamentelor sau pedepselor inumane, degradante sau care denotă cruzime, interzicerea reținerii arbitrare și în conformitate cu cerințele desfășurării unui proces echitabil.

            3.   Tratamentul, urmărirea penală și judecarea persoanelor transferate

                  (a)

                  Orice persoană transferată va fi tratată în mod uman și nu va fi supusă torturii sau unui tratament sau pedeapsă inumană, degradantă sau care denotă cruzime, i se vor asigura cazare și hrană adecvate, accesul la tratament medical și va avea libertatea de a practica cultul religios.

                  (b)

                  Orice persoană transferată va fi adusă cu celeritate în fața judecătorului sau a unui alt funcționar autorizat prin lege să exercite puterea judecătorească, care se va pronunța fără întârziere asupra legalității reținerii sale și va ordona eliberarea acestei persoane în cazul în care reținerea este ilegală.

                  (c)

                  Orice persoană transferată are dreptul să fie judecată într-un termen rezonabil sau să fie eliberată.

                  (d)

                  În stabilirea oricărei acuzații penale împotriva sa, orice persoană transferată are dreptul la un proces echitabil și public în fața unei instanțe competente, independente și imparțiale instituite prin lege.

                  (e)

                  Orice persoană transferată acuzată de o infracțiune este presupusă nevinovată până în momentul când i se stabilește, în conformitate cu legea, vinovăția.

                  (f)

                  În stabilirea oricărei acuzații penale împotriva sa, fiecare persoană transferată are dreptul la următoarele garanții minime, în deplină egalitate:

                              1.

                              să fie informată cu promptitudine și în detaliu într-o limbă pe care o înțelege cu privire la caracterul și cauza acuzațiilor care îi sunt aduse;

                              2.

                              să aibă suficient timp și mijloace pentru pregătirea apărării și pentru a comunica cu avocatul pe care l-a ales;

                              3.

                              să fie judecată fără întârzieri inutile;

                              4.

                              să fie judecată în prezența sa și să se apere singură sau prin asistența juridică pe care o alege; să fie informată, dacă nu are asistență juridică, de acest drept; și să i se acorde din oficiu asistență juridică, în cazul în care interesele justiției o cer, în mod gratuit, în orice cauză, în cazul în care nu dispune de mijloace suficiente pentru a o plăti;

                              5.

                              să examineze sau să obțină examinarea tuturor probelor împotriva sa, inclusiv declarațiile în scris depuse sub jurământ ale martorilor care au dus la arestare și să obțină participarea și audierea martorilor apărării în aceleași condiții ca și martorii acuzării;

                              6.

                              să fie asistată în mod gratuit de un interpret, dacă nu înțelege sau nu vorbește limba folosită de instanță;

                              7.

                              să nu fie obligată să depună mărturie împotriva sa sau să își recunoască vinovăția.

                  (g)

                  Orice persoană transferată condamnată pentru o infracțiune va putea ataca hotărârea de condamnare la o instanță superioară în conformitate cu legislația din Kenya.

                  (h)

                  Kenya nu va transfera nicio persoană transferată către un alt stat în scopul cercetării sau urmăririi penale fără acordul prealabil al EUNAVFOR.

            4.   Pedeapsa cu moartea
      Nicio persoană transferată nu poate fi condamnată la pedeapsa cu moartea. Kenya ia măsuri, în conformitate cu legislația aplicabilă, pentru a asigura că pedeapsa cu moartea este înlocuită cu pedeapsa cu închisoarea.
      5.   Dosare și notificări

                  (a)

                  Orice transfer va face obiectul unui document adecvat semnat de un reprezentant al EUNAVFOR și de un reprezentant al autorităților kenyene competente de aplicare a legii.

                  (b)

                  EUNAVFOR furnizează dosarele de reținere Kenyei referitoare la orice persoană transferată. Aceste dosare includ, în măsura posibilului, condiția fizică a persoanei transferate în cursul reținerii, momentul transferului către autoritățile kenyene, motivul reținerii, momentul și locul începerii reținerii și orice decizie luată referitoare la reținerea sa.

                  (c)

                  Kenya răspunde de asigurarea unor evidențe exacte ale tuturor persoanelor transferate, inclusiv, dar fără a se limita la consemnări cu privire la orice bun confiscat, condiția fizică a persoanei, situarea locurilor de reținere, orice acuzație împotriva persoanei și orice decizie semnificativă luată în cursul urmăririi penale și al procesului.

                  (d)

                  Aceste consemnări sunt disponibile reprezentanților UE și EUNAVFOR la cererea în scris adresată Ministerului Afacerilor Externe din Kenya.

                  (e)

                  În plus, Kenya notifică EUNAVFOR cu privire la locul reținerii oricărei persoane transferate în temeiul prezentului schimb de scrisori, orice deteriorare a condiției fizice a acesteia și la orice acuzație de tratament presupus necorespunzător. Reprezentanții UE și EUNAVFOR au acces la orice persoană transferată în temeiul prezentului schimb de scrisori atâta timp cât aceste persoane sunt reținute și le pot audia.

                  (f)

                  La cerere, agențiile umanitare naționale și internaționale pot vizita persoanele transferate în temeiul prezentului schimb de scrisori.

                  (g)

                  În scopul asigurării faptului că EUNAVFOR poate oferi rapid asistență Kenyei prin participarea martorilor din partea EUNAVFOR și prin oferirea de dovezi pertinente, Kenya notifică EUNAVFOR intenția sa de a iniția proceduri judiciare penale împotriva oricărei persoane transferate și programul administrării probelor și al prezentării probelor.

            6.   Asistența EUNAVFOR

                  (a)

                  În limitele mijloacelor și capacităților sale, EUNAVFOR oferă asistență Kenyei în vederea cercetării și urmăririi penale a persoanelor transferate.

                  (b)

                  În special, EUNAVFOR:

                              1.

                              transmite dosarele de reținere redactate în temeiul punctului 5 litera (b) din prezentul schimb de scrisori;

                              2.

                              prelucrează orice probe în conformitate cu cerințele autorităților kenyene competente, astfel cum a fost convenit în cadrul acordurilor de punere în aplicare descrise la punctul 9;

                              3.

                              se străduiește să furnizeze declarații ale martorilor sau declarații în scris depuse sub jurământ ale personalului EUNAVFOR implicat în orice incident legat de persoanele transferate în temeiul prezentului schimb de scrisori;

                              4.

                              transmite toate bunurile relevante confiscate aflate în posesia EUNAVFOR.

            7.   Legătura cu alte drepturi ale persoanelor transferate
      Niciuna dintre dispozițiile prezentului schimb de scrisori nu urmărește să deroge de la drepturile pe care o persoană transferată le poate avea în temeiul dreptului intern sau internațional aplicabil.
      8.   Cooperarea și litigiile

                  (a)

                  Toate chestiunile privind aplicarea prezentelor dispoziții sunt examinate în comun de autoritățile competente ale Kenyei și ale UE.

                  (b)

                  În lipsa unei soluționări prealabile, litigiile privind interpretarea sau aplicarea prezentelor dispoziții se soluționează exclusiv pe cale diplomatică între reprezentanți ai Kenyei și ai UE.

            9.   Modalități de punere în aplicare

                  (a)

                  În sensul aplicării prezentelor dispoziții, chestiunile de ordin operațional, administrativ și tehnic pot face obiectul unor acorduri de punere în aplicare care urmează să fie aprobate, pe de o parte, de autoritățile kenyene competente și, pe de altă parte, de autoritățile UE competente, precum și de autoritățile competente ale statului care transferă.

                  (b)

                  Modalitățile de punere în aplicare pot reglementa, printre altele:

                              1.

                              identificarea autorităților de aplicare a legii competente din Kenya cărora EUNAVFOR le poate transfera persoane;

                              2.

                              centrele de detenție în care vor fi reținute persoanele transferate;

                              3.

                              tratarea documentelor, inclusiv cele legate de obținerea probelor, care sunt transmise autorităților competente de aplicare a legii din Kenya la transferul unei persoane;

                              4.

                              punctele de contact pentru notificări;

                              5.

                              formularele folosite pentru transferuri;

                              6.

                              oferirea de sprijin, expertize, formare și altă asistență tehnică la cererea Kenyei în scopul îndeplinirii obiectivelor prezentului schimb de scrisori.

   Nairobi, 6 martie 2009, ora 10:15 a.m.
   Stimate domn,
   Avem onoarea de a vă confirma primirea scrisorii dumneavoastră din data de 6 martie 2009, precum și anexa acesteia privind condițiile transferului persoanelor suspectate de săvârșirea unor acte de piraterie și reținute de forțele navale aflate sub comanda Uniunii Europene (EUNAVFOR), și al bunurilor confiscate aflate în posesia EUNAVFOR, de la EUNAVFOR către Kenya, precum și privind tratamentul acestora ulterior unui astfel de transfer, cu textul următor:
   „Referitor la scrisoarea mea din 14 noiembrie 2008 și la scrisoarea dumneavoastră din 5 decembrie 2008, avem onoarea să vă confirmăm intenția Uniunii Europene de a încheia cu Guvernul Kenyei un schimb de scrisori în vederea definirii condițiilor transferului persoanelor suspectate de săvârșirea unor acte de piraterie și reținute de forțele navale aflate sub comanda Uniunii Europene (EUNAVFOR), și al bunurilor confiscate aflate în posesia EUNAVFOR, de la EUNAVFOR către Kenya, precum și privind tratamentul acestora ulterior unui astfel de transfer.
   Prezentul schimb de scrisori este încheiat în cadrul Acțiunii comune 2008/851/PESC a Consiliului UE din 10 noiembrie 2008 privind operația militară a Uniunii Europene, în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (operația «Atalanta»).
   Mai mult, prezentul schimb de scrisori nu este de natură să aducă atingere drepturilor și obligațiilor participanților care decurg din acorduri internaționale, din alte instrumente de instituire a unor curți și tribunale internaționale și din legislația internă și se încheie cu respectarea deplină a:

               —

               Rezoluțiilor Consiliului de Securitate al Organizației Națiunilor Unite (RCSONU) 1814 (2008), 1838 (2008), 1846 (2008), 1851 (2008) și a RSCONU ulterioare;

               —

               Convenției Organizației Națiunilor Unite privind dreptul mării din 1982 (UNCLOS), în special articolele 100-107;

               —

               dreptului internațional al drepturilor omului, inclusiv Pactul internațional privind drepturile civile și politice din 1966 și Convenția împotriva torturii și a altor tratamente sau pedepse crude, inumane sau degradante din 1984.

         În consecință, avem onoarea să vă propunem, astfel cum figurează în anexa la prezenta scrisoare, dispozițiile care definesc condițiile transferului persoanelor suspectate de săvârșirea unor acte de piraterie și reținute de EUNAVFOR, și al bunurilor confiscate aflate în posesia EUNAVFOR, de la EUNAVFOR către Kenya, precum și privind tratamentul acestora ulterior unui astfel de transfer.
   Vă rugăm să binevoiți a confirma, în numele Guvernului Kenyei, acceptarea acestor dispoziții.
   Prezentul instrument se aplică cu titlu provizoriu de la data semnării și intră în vigoare la data la care fiecare participant a îndeplinit procedurile sale interne. Prezentul instrument va continua să producă efecte șase luni de la data la care oricare dintre participanți a transmis celuilalt semnatar o notificare scrisă cu privire la decizia de încetare a efectelor instrumentului. Prezentul instrument poate fi modificat de comun acord de către semnatari. Încetarea efectelor prezentului instrument nu aduce atingere drepturilor și obligațiilor care rezultă din aplicarea prezentului instrument înainte de încetare, inclusiv drepturile oricărei persoane transferate, pe perioada detenției sau a urmăririi penale de către Kenya.
   După încetarea operației, definită în anexa la prezenta scrisoare, toate drepturile EUNAVFOR, astfel cum sunt definite în anexa respectivă, în temeiul prezentului instrument, pot fi exercitate de către orice persoană sau entitate desemnată de statul care exercită Președinția Consiliului UE. Persoana sau entitatea desemnată pot fi, între altele, un agent diplomatic sau un funcționar consular al respectivului stat acreditat în Kenya. După încetarea operației, toate notificările care ar fi fost transmise EUNAVFOR în temeiul prezentului instrument vor fi transmise statului care exercită Președinția Consiliului UE.

      ANEXĂ
      DISPOZIȚII PRIVIND CONDIȚIILE TRANSFERULUI PERSOANELOR SUSPECTATE DE PIRATERIE ȘI AL BUNURILOR CONFISCATE, DE LA FORȚELE NAVALE AFLATE SUB COMANDA UE CĂTRE REPUBLICA KENYA
      1.   Definiții
      În sensul prezentului schimb de scrisori:

                  (a)

                  «forțele navale aflate sub comanda Uniunii Europene (EUNAVFOR)» înseamnă cartierul general militar al UE și contingentele naționale care contribuie la operația «Atalanta» a UE, navele, aeronavele și bunurile acestora;

                  (b)

                  «operație» înseamnă pregătirea, stabilirea, executarea și susținerea misiunii militare instituite prin Acțiunea comună 2008/851/PESC a Consiliului UE și/sau instrumentelor ulterioare acesteia;

                  (c)

                  «comandantul operației UE» înseamnă comandantul operației;

                  (d)

                  «comandantul forței UE» înseamnă comandantul UE în teatrul de operații, definit la articolul 1 alineatul (2) din Acțiunea comună 2008/851/PESC a Consiliului UE;

                  (e)

                  «contingente naționale» înseamnă unitățile și navele care aparțin statelor membre ale Uniunii Europene și altor state participante la operație;

                  (f)

                  «stat participant» înseamnă un stat care pune la dispoziția EUNAVFOR un contingent național;

                  (g)

                  «piraterie» înseamnă pirateria astfel cum este definită la articolul 101 din UNCLOS;

                  (h)

                  «persoană transferată» înseamnă orice persoană suspectată de intenția de a săvârși, de săvârșirea sau de a fi săvârșit acte de piraterie, transferată de EUNAVFOR către Kenya în temeiul prezentului schimb de scrisori.

            2   Principii generale

                  (a)

                  Kenya acceptă, la cererea EUNAVFOR, transferul persoanelor reținute de EUNAVFOR în legătură cu acte de piraterie și al bunurilor asociate acestor acte confiscate de EUNAVFOR și încredințează aceste persoane și bunuri autorităților competente în scopul cercetării și urmăririi penale.

                  (b)

                  Atunci când acționează în temeiul prezentului schimb de scrisori, EUNAVFOR transferă persoane sau bunuri numai autorităților kenyene competente de aplicare a legii.

                  (c)

                  Semnatarii confirmă că vor trata persoanele transferate în temeiul prezentului schimb de scrisori, atât înainte, cât și după transfer, în mod uman și în conformitate cu obligațiile în temeiul dreptului internațional al drepturilor omului, inclusiv cele privind interzicerea torturii și a tratamentelor sau pedepselor inumane, degradante sau care denotă cruzime, interzicerea reținerii arbitrare și în conformitate cu cerințele desfășurării unui proces echitabil.

            3.   Tratamentul, urmărirea penală și judecarea persoanelor transferate

                  (a)

                  Orice persoană transferată va fi tratată în mod uman și nu va fi supusă torturii sau unui tratament sau pedeapsă inumană, degradantă sau care denotă cruzime, i se vor asigura cazare și hrană adecvate, accesul la tratament medical și va avea libertatea de a practica cultul religios.

                  (b)

                  Orice persoană transferată va fi adusă cu celeritate în fața judecătorului sau a unui alt funcționar autorizat prin lege să exercite puterea judecătorească, care se va pronunța fără întârziere asupra legalității reținerii sale și va ordona eliberarea acestei persoane în cazul în care reținerea este ilegală.

                  (c)

                  Orice persoană transferată are dreptul să fie judecată într-un termen rezonabil sau să fie eliberată.

                  (d)

                  În stabilirea oricărei acuzații penale împotriva sa, orice persoană transferată are dreptul la un proces echitabil și public în fața unei instanțe competente, independente și imparțiale instituite prin lege.

                  (e)

                  Orice persoană transferată acuzată de o infracțiune este presupusă nevinovată până în momentul când i se stabilește, în conformitate cu legea, vinovăția.

                  (f)

                  În stabilirea oricărei acuzații penale împotriva sa, fiecare persoană transferată are dreptul la următoarele garanții minime, în deplină egalitate:

                              1.

                              să fie informată cu promptitudine și în detaliu într-o limbă pe care o înțelege cu privire la caracterul și cauza acuzațiilor care îi sunt aduse;

                              2.

                              să aibă suficient timp și mijloace pentru pregătirea apărării și pentru a comunica cu avocatul pe care l-a ales;

                              3.

                              să fie judecată fără întârzieri inutile;

                              4.

                              să fie judecată în prezența sa și să se apere singură sau prin asistența juridică pe care o alege; să fie informată, dacă nu are asistență juridică, de acest drept; și să i se acorde din oficiu asistență juridică, în cazul în care interesele justiției o cer, în mod gratuit, în orice cauză, în cazul în care nu dispune de mijloace suficiente pentru a o plăti;

                              5.

                              să examineze sau să obțină examinarea tuturor probelor împotriva sa, inclusiv declarațiile în scris depuse sub jurământ ale martorilor care au dus la arestare și să obțină participarea și audierea martorilor apărării în aceleași condiții ca și martorii acuzării;

                              6.

                              să fie asistată în mod gratuit de un interpret, dacă nu înțelege sau nu vorbește limba folosită de instanță;

                              7.

                              să nu fie obligată să depună mărturie împotriva sa sau să își recunoască vinovăția.

                  (g)

                  Orice persoană transferată condamnată pentru o infracțiune va putea ataca hotărârea de condamnare la o instanță superioară în conformitate cu legislația din Kenya.

                  (h)

                  Kenya nu va transfera nicio persoană transferată către un alt stat în scopul cercetării sau urmăririi penale fără acordul prealabil al EUNAVFOR.

            4.   Pedeapsa cu moartea
      Nicio persoană transferată nu poate fi condamnată la pedeapsa cu moartea. Kenya ia măsuri, în conformitate cu legislația aplicabilă, pentru a asigura că pedeapsa cu moartea este înlocuită cu pedeapsa cu închisoarea.
      5.   Dosare și notificări

                  (a)

                  Orice transfer va face obiectul unui document adecvat semnat de un reprezentant al EUNAVFOR și de un reprezentant al autorităților kenyene competente de aplicare a legii.

                  (b)

                  EUNAVFOR furnizează dosarele de reținere Kenyei referitoare la orice persoană transferată. Aceste dosare includ, în măsura posibilului, condiția fizică a persoanei transferate în cursul reținerii, momentul transferului către autoritățile kenyene, motivul reținerii, momentul și locul începerii reținerii și orice decizie luată referitoare la reținerea sa.

                  (c)

                  Kenya răspunde de asigurarea unor evidențe exacte ale tuturor persoanelor transferate, inclusiv, dar fără a se limita la consemnări cu privire la orice bun confiscat, condiția fizică a persoanei, situarea locurilor de reținere, orice acuzație împotriva persoanei și orice decizie semnificativă luată în cursul urmăririi penale și al procesului.

                  (d)

                  Aceste consemnări sunt disponibile reprezentanților UE și EUNAVFOR la cererea în scris adresată Ministerului Afacerilor Externe din Kenya.

                  (e)

                  În plus, Kenya notifică EUNAVFOR cu privire la locul reținerii oricărei persoane transferate în temeiul prezentului schimb de scrisori, orice deteriorare a condiției fizice a acesteia și la orice acuzație de tratament presupus necorespunzător. Reprezentanții UE și EUNAVFOR au acces la orice persoană transferată în temeiul prezentului schimb de scrisori atâta timp cât aceste persoane sunt reținute și le pot audia.

                  (f)

                  La cerere, agențiile umanitare naționale și internaționale pot vizita persoanele transferate în temeiul prezentului schimb de scrisori.

                  (g)

                  În scopul asigurării faptului că EUNAVFOR poate oferi rapid asistență Kenyei prin participarea martorilor din partea EUNAVFOR și prin oferirea de dovezi pertinente, Kenya notifică EUNAVFOR intenția sa de a iniția proceduri judiciare penale împotriva oricărei persoane transferate și programul administrării probelor și al prezentării probelor.

            6.   Asistența EUNAVFOR

                  (a)

                  În limitele mijloacelor și capacităților sale, EUNAVFOR oferă asistență Kenyei în vederea cercetării și urmăririi penale a persoanelor transferate.

                  (b)

                  În special, EUNAVFOR:

                              1.

                              transmite dosarele de reținere redactate în temeiul punctului 5 litera (b) din prezentul schimb de scrisori;

                              2.

                              prelucrează orice probe în conformitate cu cerințele autorităților kenyene competente, astfel cum a fost convenit în cadrul acordurilor de punere în aplicare descrise la punctul 9;

                              3.

                              se străduiește să furnizeze declarații ale martorilor sau declarații în scris depuse sub jurământ ale personalului EUNAVFOR implicat în orice incident legat de persoanele transferate în temeiul prezentului schimb de scrisori;

                              4.

                              transmite toate bunurile relevante confiscate aflate în posesia EUNAVFOR.

            7.   Legătura cu alte drepturi ale persoanelor transferate
      Niciuna dintre dispozițiile prezentului schimb de scrisori nu urmărește să deroge de la drepturile pe care o persoană transferată le poate avea în temeiul dreptului intern sau internațional aplicabil.
      8.   Cooperarea și litigiile

                  (a)

                  Toate chestiunile privind aplicarea prezentelor dispoziții sunt examinate în comun de autoritățile competente ale Kenyei și ale UE.

                  (b)

                  În lipsa unei soluționări prealabile, litigiile privind interpretarea sau aplicarea prezentelor dispoziții se soluționează exclusiv pe cale diplomatică între reprezentanți ai Kenyei și ai UE.

            9.   Modalități de punere în aplicare

                  (a)

                  În sensul aplicării prezentelor dispoziții, chestiunile de ordin operațional, administrativ și tehnic pot face obiectul unor acorduri de punere în aplicare care urmează să fie aprobate, pe de o parte, de autoritățile kenyene competente și, pe de altă parte, de autoritățile UE competente, precum și de autoritățile competente ale statului care transferă.

                  (b)

                  Modalitățile de punere în aplicare pot reglementa, printre altele:

                              1.

                              identificarea autorităților de aplicare a legii competente din Kenya cărora EUNAVFOR le poate transfera persoane;

                              2.

                              centrele de detenție în care vor fi reținute persoanele transferate;

                              3.

                              tratarea documentelor, inclusiv cele legate de obținerea probelor, care sunt transmise autorităților competente de aplicare a legii din Kenya la transferul unei persoane;

                              4.

                              punctele de contact pentru notificări;

                              5.

                              formularele folosite pentru transferuri;

                              6.

                              oferirea de sprijin, expertize, formare și altă asistență tehnică la cererea Kenyei în scopul îndeplinirii obiectivelor prezentului schimb de scrisori.

            ”Avem onoarea de a vă confirma, în numele Guvernului Republicii Kenya, acceptarea de către Guvernul Republicii Kenya a textului scrisorii dumneavoastră și a anexei la aceasta. După cum prevede scrisoarea dumneavoastră, prezentul instrument va intra în vigoare, în mod provizoriu, de la data semnării prezentei scrisori și va intra în vigoare la data încheierii de către fiecare parte semnatară a propriilor sale proceduri interne.
   Cu deosebită considerație,

         Pentru Guvernul Republicii Kenya


title: Decizia Consiliului din 16 aprilie 2007 de înlocuire a unui membru supleant al consiliului de conducere al Fundației europene pentru îmbunătățirea condițiilor de viață și de muncă

text:
               3.5.2007

               RO

               Jurnalul Oficial al Uniunii Europene

               C 99/8

      DECIZIA CONSILIULUI

   din 16 aprilie 2007
   de înlocuire a unui membru supleant al consiliului de conducere al Fundației europene pentru îmbunătățirea condițiilor de viață și de muncă
   (2007/C 99/11)
   CONSILIUL UNIUNII EUROPENE,
   având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației europene pentru îmbunătățirea condițiilor de viață și de muncă (1), în special articolul 6,
   întrucât:

               (1)

               Prin decizia sa din 13 decembrie 2004 (2), Consiliul a numit membrii titulari și membrii supleanți ai consiliului de conducere al Fundației pentru îmbunătățirea condițiilor de viață și de muncă pentru o perioadă care se încheie la 18 octombrie 2007.

               (2)

               Un post de membru supleant din categoria reprezentanților patronatelor din consiliul de conducere al fundației menționate anterior a devenit vacant în urma demisiei dnei Daiga ERMSONE.

               (3)

               Comisia a prezentat candidatura pentru postul vacant,

         DECIDE:
   Articol unic
   Dna Kristīne DOLGIHA este numită supleant al consiliului de conducere al Fundației europene pentru îmbunătățirea condițiilor de viață și de muncă înlocuind-o pe dna Daiga ERMSONE, pentru perioada restantă a mandatului acesteia, respectiv până la 18 octombrie 2007.

      Adoptată la Luxemburg, 16 aprilie 2007.

            Pentru Consiliu

            Președintele

         H. SEEHOFER

      (1)  JO L 139, 30.5.1975, p. 1. Regulament, astfel cum a fost modificat ultima dată prin Regulamentul (CE) nr. 1111/2005, JO L 184, 15.7.2005, p. 1.

      (2)  JO C 317, 22.12.2004, p. 4.


title: Decizia Consiliului din 29 mai 1995 privind încheierea unui acord sub forma unui schimb de scrisori între Comunitatea Europeană și Statele Unite ale Americii privind achizițiile publice

text:
               06/Volumul 02

               RO

               Jurnalul Ofícial al Uniunii Europene

               179

         31995D0215

               L 134/25

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 29 mai 1995
   privind încheierea unui acord sub forma unui schimb de scrisori între Comunitatea Europeană și Statele Unite ale Americii privind achizițiile publice
   (95/215/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 57 alineatul (2) ultima teză și articolul 66, articolul 100 A, articolul 113 coroborate cu articolul 228 alineatul (2) prima teză și articolul 228 alineatul (3),
   având în vedere propunerea Comisiei (1),
   având în vedere avizul conform al Parlamentului European (2),
   întrucât competența Comunității de a încheia acorduri internaționale nu este numai atribuită în mod explicit de tratat, dar poate să rezulte, de asemenea, și din alte dispoziții ale tratatului și din acte adoptate, în temeiul dispozițiilor în cauză, de către instituțiile Comunității;
   întrucât, de vreme ce au fost adoptate normele comunitare în vederea realizării obiectivelor tratatului, statele membre nu își pot asuma, în afara cadrului instituțiilor comune, angajamente care ar putea afecta normele în cauză sau modifica domeniul lor de aplicare;
   întrucât o parte dintre angajamentele din acordul negociat de Comunitatea Europeană cu Statele Unite privind achizițiile publice sunt de competența exclusivă a Comunității, în temeiul articolului 113 din tratat;
   întrucât, mai mult, unele dintre celelalte angajamente afectează normele comunitare adoptate în temeiul articolului 57 alineatul (2), articolelor 66 și 100 A din tratat;
   întrucât, prin urmare, articolul 37 din Directiva 93/38/CEE (3) conferă, în mod expres, instituțiilor comunitare competența de a negocia cu țări terțe privind regimul juridic aplicabil contractelor de achiziții publice atribuite de entități din statele membre din sectorul electricității și al porturilor inter alia;
   întrucât este necesar să se aprobe acordul negociat de Comunitatea Europeană cu Statele Unite privind achizițiile publice,
   DECIDE:
   Articolul 1
   Acordul sub forma unui schimb de scrisori între Comunitatea europeană și Statele Unite ale Americii privind achizițiile publice se aprobă în numele Comunității Europene.
   Textul acordului se anexează la prezenta decizie.
   Articolul 2
   Președintele Consiliului este autorizat să desemneze persoana împuternicită să semneze acordul prin care Comunitatea își asumă obligații.

      Adoptată la Bruxelles, 29 mai 1995.

            Pentru Consiliu

            Președintele

         H. de CHARETTE

      (1)  JO C 291, 19.10.1994, p. 4.

      (2)  Avizul conform din 19 mai 1995 (nepublicat încă în Jurnalul Oficial).

      (3)  Directiva 93/38/CEE Consiliului a din 14 iunie 1993 de coordonare a procedurilor de adjudecare în sectorul apei, energiei, transporturilor și al telecomunicațiilor (JO L 199, 9.8.1993, p. 84).


title: Decizia 2013/233/PESC a Consiliului din 22 mai 2013 privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya)

text:
               24.5.2013

               RO

               Jurnalul Oficial al Uniunii Europene

               L 138/15

         DECIZIA 2013/233/PESC A CONSILIULUI
   din 22 mai 2013
   privind Misiunea de asistență a Uniunii Europene pentru gestionarea integrată a frontierelor în Libia (EUBAM Libya)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 23 iulie 2012, Consiliul, recunoscând provocările grave la adresa securității din Libia, a reafirmat că Uniunea este pregătită să ofere asistență, inclusiv prin intermediul politicii de securitate și apărare comune (PSAC), în domeniul securității și al gestionării frontierelor, în strânsă colaborare cu autoritățile libiene.

               (2)

               La 9 ianuarie 2013, Ministrul Afacerilor Externe și Cooperării Internaționale al Libiei a adresat o scrisoare Înaltului Reprezentant al Uniunii pentru afaceri externe și politica de securitate (ÎR), salutând propunerea din domeniul PSAC a Uniunii de sprijinire a autorităților libiene în dezvoltarea capacității acestora de a consolida securitatea frontierelor Libiei, pe termen scurt, precum și de a acorda asistență în vederea elaborării unui concept strategic mai vast de gestionare integrată a frontierelor (GIF), pe termen lung.

               (3)

               La 31 ianuarie 2013, Consiliul a aprobat conceptul de gestionare a crizelor pentru o posibilă misiune civilă PSAC în Libia.

               (4)

               Pentru misiunea instituită prin prezenta decizie, ar trebui activată celula de supraveghere.

               (5)

               Misiunea se va desfășura în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din Tratatul privind Uniunea Europeană (TUE),

         ADOPTĂ PREZENTA DECIZIE:
   Articolul 1
   Misiune
   Uniunea instituie o misiune a Uniunii Europene de asistență pentru gestionarea integrată a frontierelor în Libia (EUBAM Libya).
   Articolul 2
   Obiective
   Obiectivele strategice ale EUBAM Libya sunt sprijinirea autorităților libiene în dezvoltarea capacității acestora de a consolida securitatea frontierelor terestre, marine și aeriene ale Libiei, pe termen scurt, precum și elaborarea unei strategii GIF mai ample, pe termen lung.
   Articolul 3
   Atribuții
   (1)   În vederea îndeplinirii obiectivelor prevăzute la articolul 2, sarcinile EUBAM Libya sunt:

               (a)

               să sprijine, prin instruire și îndrumare, autoritățile libiene în consolidarea serviciilor de frontieră, în conformitate cu standardele internaționale și cu bunele practici;

               (b)

               să consilieze autoritățile libiene cu privire la elaborarea unei strategii naționale GIF libiene;

               (c)

               să sprijine autoritățile libiene în consolidarea capacităților lor operaționale instituționale.

         (2)   EUBAM Libya nu îndeplinește nicio funcție executivă.
   Articolul 4
   Lanțul de comandă și structura
   (1)   EUBAM Libya are un lanț de comandă unificat, specific operațiilor de gestionare a crizelor.
   (2)   EUBAM Libya își are comandamentul la Tripoli.
   (3)   EUBAM Libya este structurată în conformitate cu documentele sale de planificare.
   (4)   EUBAM Libya dispune de o capacitate de proiectare pentru identificarea, planificarea și punerea în aplicare a proiectelor. După caz și dacă este invitată în acest sens, EUBAM Libya poate în plus coordona, facilita și furniza consultanță pentru proiectele implementate de state membre și de state terțe, sub responsabilitatea acestora, în domenii legate de EUBAM Libya și în sprijinul obiectivelor acesteia.
   Articolul 5
   Comandantul operației civile
   (1)   Directorul Capacității civile de planificare și conducere (CPCC) este comandantul operației civile pentru EUBAM Libya.
   (2)   Comandantul operației civile exercită comanda și controlul la nivel strategic asupra EUBAM Libya, sub controlul politic și conducerea strategică a Comitetului politic și de securitate (COPS) și sub autoritatea generală a ÎR.
   (3)   Comandantul operației civile asigură, în ceea ce privește conducerea operațiilor, punerea în aplicare corespunzătoare și eficace a deciziilor Consiliului, precum și a deciziilor COPS, inclusiv prin emiterea de instrucțiuni la nivel strategic, după caz, pentru șeful misiunii și oferind șefului misiunii consiliere și asistență tehnică.
   (4)   Comandantul operației civile raportează Consiliului prin intermediul ÎR.
   (5)   Toți membrii personalului detașat rămân în totalitate sub comanda autorităților naționale ale statului (statelor) care i-a(u) detașat, în conformitate cu normele naționale, sau sub comanda instituției Uniunii care i-a detașat sau a Serviciului European de Acțiune Externă (SEAE). Autoritățile respective transferă comandantului operației civile controlul operațional (OPCON) asupra personalului, echipelor și unităților lor.
   (6)   Comandantul operației civile are răspunderea generală de a asigura îndeplinirea corespunzătoare a obligației de vigilență a Uniunii.
   (7)   Comandantul operației civile, Reprezentantul Special al Uniunii Europene (RSUE) pentru regiunea sud-mediteraneeană, șeful delegației Uniunii în Libia și șeful misiunii EUBAM Libya se consultă reciproc, după caz.
   Articolul 6
   Șeful misiunii
   (1)   Șeful misiunii își asumă responsabilitatea pentru misiune și exercită comanda și controlul EUBAM Libya în teatrul de operații și răspunde direct în fața comandantului operației civile.
   (2)   Șeful misiunii exercită comanda și controlul asupra personalului, echipelor și unităților din statele contribuitoare, astfel cum au fost desemnate de către comandantul operației civile, precum și responsabilitatea administrativă și logistică, inclusiv cu privire la bunurile, resursele și informațiile puse la dispoziția EUBAM Libya.
   (3)   Șeful misiunii emite instrucțiuni destinate întregului personal al EUBAM Libya, inclusiv elementului de sprijin de la Bruxelles și ofițerilor de legătură regionali, după caz, în vederea desfășurării eficiente a EUBAM Libya în teatrul de operații și asigură coordonarea și gestionarea curentă a acesteia, urmând instrucțiunile de ordin strategic ale comandantului operației civile.
   (4)   Șeful misiunii este responsabil pentru execuția bugetului EUBAM Libya. În acest scop, șeful misiunii semnează un contract cu Comisia.
   (5)   Șeful misiunii răspunde de controlul disciplinar asupra personalului. În cazul personalului detașat, competențele disciplinare se exercită de către autoritatea națională, în conformitate cu normele naționale, de către instituția Uniunii în cauză sau de către SEAE.
   (6)   Șeful misiunii este reprezentantul EUBAM Libya în teatrul de operații și asigură o vizibilitate adecvată a EUBAM Libya.
   (7)   Șeful misiunii asigură coordonarea, după caz, cu alți actori ai Uniunii prezenți pe teren. Fără a aduce atingere lanțului de comandă, șeful misiunii primește orientări politice la nivel local din partea RSUE pentru regiunea sud-mediteraneeană în consultare cu șeful Delegației Uniunii în Libia.
   (8)   În contextul celulei de proiect, șeful misiunii este autorizat să recurgă la contribuții financiare din partea statelor membre sau a unor state terțe pentru punerea în aplicare a proiectelor identificate ca fiind o completare coerentă a celorlalte acțiuni ale EUBAM Libya, dacă proiectul este:

               (a)

               prevăzut în fișa de impact bugetar aferentă prezentei decizii; sau

               (b)

               inclus în fișa de impact bugetar, pe durata EUBAM Libya, la solicitarea șefului misiunii.

         În acest caz, șeful misiunii încheie un acord cu statele vizate, care acoperă în special procedurile specifice pentru soluționarea oricăror plângeri formulate de părți terțe cu privire la prejudiciile suferite în urma acțiunilor sau omisiunilor din partea șefului misiunii în utilizarea fondurilor furnizate de statele contribuitoare.
   În niciun caz, statele contribuitoare nu pot angaja răspunderea Uniunii sau a ÎR în temeiul acțiunilor sau omisiunilor șefului misiunii în utilizarea fondurilor din partea statelor contribuitoare.
   Articolul 7
   Personal
   (1)   EUBAM Libya este formată în principal din personal detașat de statele membre, de instituțiile Uniunii sau de SEAE.
   (2)   Fiecare stat membru, instituție a Uniunii sau SEAE suportă cheltuielile aferente tuturor membrilor personalului pe care i-a detașat, inclusiv cheltuieli de călătorie spre și dinspre locul de desfășurare, salarii, asigurări medicale și indemnizații, altele decât diurnele aplicabile.
   (3)   Fiecare stat membru, instituție a Uniunii și SEAE răspunde de soluționarea oricăror reclamații privind detașarea, fie din partea membrului pe care l-a detașat, fie cu privire la acesta, precum și de introducerea oricărei acțiuni împotriva persoanei respective.
   (4)   EUBAM Libya poate de asemenea recruta personal internațional sau local pe bază de contract, în cazul în care funcțiile necesare nu pot fi asigurate de personal detașat de statele membre, de instituțiile Uniunii sau de SEAE. În mod excepțional, în cazuri justificate corespunzător, dacă nu sunt disponibili candidați calificați din statele membre, pot fi recrutați, după caz, pe bază de contract, resortisanți ai unor state terțe participante.
   (5)   Condițiile de angajare și drepturile și obligațiile personalului internațional și local se stabilesc prin contracte între șeful misiunii și membrii respectivi ai personalului.
   Articolul 8
   Statutul EUBAM Libya și al personalului acesteia
   Statutul EUBAM Libya și al personalului acesteia, inclusiv, după caz, privilegiile, imunitățile și alte garanții necesare pentru executarea și derularea în bune condiții a EUBAM Libya, face obiectul unui acord încheiat în temeiul articolului 37 din TUE și în conformitate cu procedura prevăzută la articolul 218 din Tratatul privind funcționarea Uniunii Europene.
   Articolul 9
   Controlul politic și conducerea strategică
   (1)   Sub autoritatea Consiliului și a ÎR, COPS exercită controlul politic și conducerea strategică a EUBAM Libya. Consiliul autorizează COPS să ia deciziile relevante în acest scop în conformitate cu articolul 38 paragraful al treilea din TUE. Această autorizare include competența de a numi șeful misiunii, la propunerea ÎR, și de a modifica atât conceptul de operații Plus (CONOPS Plus), cât și planul de operații (OPLAN). Competențele decizionale cu privire la obiectivele EUBAM Libya și la încheierea acesteia revin în continuare Consiliului.
   (2)   COPS raportează Consiliului la intervale regulate.
   (3)   COPS primește periodic și atunci când este necesar rapoarte din partea comandantului operației civile și a șefului misiunii cu privire la chestiuni aflate în sfera respectivă de competență a acestora.
   Articolul 10
   Participarea statelor terțe
   (1)   Fără a aduce atingere autonomiei decizionale a Uniunii și cadrului instituțional unic al acesteia, state terțe pot fi invitate să contribuie la EUBAM Libya, cu condiția să își asume cheltuielile care decurg din detașarea personalului lor, inclusiv salariile, asigurările pentru orice risc, diurnele și cheltuielile de deplasare spre și dinspre Libia și să contribuie, după caz, la cheltuielile de funcționare a EUBAM Libya.
   (2)   Statele terțe care contribuie la EUBAM Libya au aceleași drepturi și obligații în ceea ce privește gestionarea curentă a EUBAM Libya ca statele membre care participă la EUBAM Libya.
   (3)   Consiliul autorizează COPS să adopte deciziile relevante privind acceptarea contribuțiilor propuse și să instituie un comitet al participanților.
   (4)   Modalitățile detaliate privind participarea statelor terțe fac obiectul unor acorduri încheiate în conformitate cu articolul 37 din TUE și al unor dispoziții tehnice suplimentare, dacă este cazul. În cazul în care Uniunea și un stat terț încheie sau au încheiat un acord privind instituirea unui cadru pentru participarea respectivului stat terț la operațiile Uniunii de gestionare a crizelor, dispozițiile respectivului acord se aplică în contextul EUBAM Libya.
   Articolul 11
   Securitate
   (1)   Comandantul operației civile conduce, în conformitate cu articolul 5, planificarea de către șeful misiunii a măsurilor de securitate și asigură implementarea lor adecvată și efectivă de către EUBAM Libya.
   (2)   Șeful misiunii este responsabil pentru securitatea EUBAM Libya și pentru asigurarea respectării cerințelor minime de securitate aplicabile EUBAM Libya, în conformitate cu politica Uniunii privind securitatea personalului desfășurat în afara Uniunii cu atribuții operaționale în temeiul titlului V din TUE, precum și cu instrumentele conexe acesteia.
   (3)   Șeful misiunii este asistat de un ofițer superior de securitate al misiunii, care se află sub autoritatea șefului misiunii, și menține, de asemenea, o relație de lucru strânsă cu SEAE.
   (4)   Personalul EUBAM Libya urmează o instruire obligatorie în domeniul securității înainte de a-și începe exercitarea atribuțiilor, în conformitate cu OPLAN. De asemenea, personalul EUBAM Libya urmează periodic, în teatrul de operații, reinstruiri organizate de ofițerul de securitate al misiunii.
   (5)   Șeful misiunii asigură protecția informațiilor UE clasificate în conformitate cu Decizia 2011/292/UE a Consiliului din 31 martie 2011 privind normele de securitate pentru protecția informațiilor UE clasificate (1).
   Articolul 12
   Celula de supraveghere
   Se activează celula de supraveghere pentru EUBAM Libya.
   Articolul 13
   Dispoziții financiare
   (1)   Valoarea de referință financiară destinată acoperirii cheltuielilor aferente EUBAM Libya pentru primele 12 luni de la intrarea în vigoare a prezentei decizii este de 30 300 000 EUR. Valoarea de referință financiară pentru perioadele ulterioare este hotărâtă de Consiliu.
   (2)   Toate cheltuielile sunt gestionate în conformitate cu normele și procedurile aplicabile bugetului general al Uniunii.
   (3)   Resortisanții statelor terțe participante și resortisanții țării-gazdă și ai țărilor învecinate sunt autorizați să participe la proceduri de atribuire a contractelor. Sub rezerva aprobării din partea Comisiei, șeful misiunii poate încheia acorduri de natură tehnică privind furnizarea de echipamente, servicii și spații pentru EUBAM Libya cu statele membre, cu statele terțe participante și cu alți actori internaționali.
   (4)   Dispozițiile financiare respectă cerințele operaționale ale EUBAM Libya, inclusiv compatibilitatea echipamentelor și interoperabilitatea echipelor acesteia.
   (5)   Șeful misiunii se află în întregime sub autoritatea Comisiei și este supravegheat de către aceasta în activitățile întreprinse în cadrul contractului șefului misiunii.
   (6)   Cheltuielile legate de EUBAM Libya sunt eligibile începând cu data intrării în vigoare a prezentei decizii.
   Articolul 14
   Coerența răspunsului Uniunii și coordonarea
   (1)   ÎR asigură coerența dintre punerea în aplicare a prezentei decizii și acțiunea externă a Uniunii în general, inclusiv programele de dezvoltare ale Uniunii.
   (2)   Fără a aduce atingere lanțului de comandă, șeful misiunii acționează în strânsă coordonare cu delegația Uniunii de la Tripoli pentru a asigura coerența acțiunii Uniunii în Libia.
   (3)   Șeful misiunii acționează în strânsă coordonare cu șefii de misiune ai statelor membre prezenți în Libia.
   (4)   Șeful misiunii acționează în coordonare cu părți terțe relevante din Libia.
   Articolul 15
   Comunicarea informațiilor
   (1)   ÎR este autorizat să comunice statelor terțe asociate prezentei decizii, în mod corespunzător și în conformitate cu nevoile EUBAM Libya, informații ale UE clasificate până la nivelul „CONFIDENTIEL UE/EU CONFIDENTIAL” generate în scopul EUBAM Libya, în conformitate cu Decizia 2011/292/UE.
   (2)   În cazul unei necesități operaționale specifice și imediate, ÎR este, de asemenea, autorizat să comunice statului-gazdă orice informație a UE clasificată până la nivelul „RESTREINT UE/EU RESTRICTED” generată în scopul EUBAM Libya, în conformitate cu Decizia 2011/292/UE. Între ÎR și autoritățile competente ale statului-gazdă se încheie acorduri în acest sens.
   (3)   ÎR este autorizat să comunice statelor terțe asociate prezentei decizii orice document neclasificat al UE privind deliberările Consiliului referitoare la EUBAM Libya și care intră sub incidența obligației de respectare a secretului profesional, în temeiul articolului 6 alineatul (1) din Regulamentul de procedură al Consiliului (2).
   (4)   ÎR poate delega competențele prevăzute la alineatele (1)-(3), precum și capacitatea de a încheia acordurile prevăzute la alineatul (2) unor persoane aflate sub autoritatea ÎR, comandantului operației civile și/sau șefului misiunii.
   Articolul 16
   Intrarea în vigoare și durata
   Prezenta decizie intră în vigoare la data adoptării.
   Se aplică pentru o perioadă de 24 de luni.

      Adoptată la Bruxelles, 22 mai 2013.

            Pentru Consiliu

            Președintele

         E. GILMORE

      (1)  JO L 141, 27.5.2011, p. 17.

      (2)  Decizia 2009/937/UE a Consiliului din 1 decembrie 2009 de adoptare a regulamentului său de procedură (JO L 325, 11.12.2009, p. 35).


title: Decizia nr. 235/2008/CE a Parlamentului European și a Consiliului din 11 martie 2008 de instituire a Comitetului consultativ european pentru guvernanță statistică (Text cu relevanță pentru SEE)

text:
               15.3.2008

               RO

               Jurnalul Oficial al Uniunii Europene

               L 73/17

      DECIZIA NR. 235/2008/CE A PARLAMENTULUI EUROPEAN ȘI A CONSILIULUI

   din 11 martie 2008
   de instituire a Comitetului consultativ european pentru guvernanță statistică
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 285,
   având în vedere propunerea Comisiei,
   hotărând în conformitate cu procedura prevăzută la articolul 251 din tratat (1),
   întrucât:

               (1)

               Necesitatea de a defini standarde la nivel european privind independența, integritatea și responsabilitatea autorităților statistice naționale și comunitare a condus la adoptarea în unanimitate, în cadrul reuniunii sale din 24 februarie 2005, de către Comitetul pentru programul statistic instituit prin Decizia 89/382/CEE, Euratom a Consiliului (2), a Codului de practici privind statisticile europene (denumit în continuare „Codul de practici”), astfel cum a fost acesta prezentat în Recomandarea Comisiei din 25 mai 2005 privind independența, integritatea și responsabilitatea autorităților statistice naționale și comunitare.

               (2)

               Codul de practici urmărește un dublu scop: pe de o parte, creșterea fiabilității și încrederii în autoritățile statistice, propunând în acest sens anumite măsuri instituționale și organizatorice, și, pe de altă parte, îmbunătățirea calității statisticilor realizate de acestea.

               (3)

               În comunicarea sa din 25 mai 2005 adresată Parlamentului European și Consiliului privind independența, integritatea și responsabilitatea autorităților statistice naționale și comunitare, Comisia a recunoscut utilitatea unui organ consultativ extern care ar putea participa în mod activ la monitorizarea procesului de punere în aplicare a Codului de practici în cadrul Sistemului Statistic European în ansamblu. În recomandarea sa din 25 mai 2005, Comisia și-a exprimat intenția de a lua în considerare posibilitatea de a propune instituirea unui astfel de organ consultativ extern.

               (4)

               La 8 noiembrie 2005 Consiliul a convenit asupra faptului că un nou organ consultativ la înalt nivel ar consolida independența, integritatea și responsabilitatea Comisiei (Eurostat), precum și ale Sistemului Statistic European, în contextul evaluării la nivel de omologi (peer review) a procesului de aplicare a Codului de practici. Consiliul a recomandat ca acest organ să fie alcătuit dintr-un grup restrâns de persoane independente numite pe criterii de competență.

               (5)

               Organul respectiv ar trebui să reunească membri având competențe și experiență complementare, de exemplu, persoane din mediul academic și persoane cu o experiență profesională în domeniul statisticii dobândită pe plan național și/sau internațional.

               (6)

               Organul respectiv ar trebui să elaboreze pentru Comisie (Eurostat) o evaluare cu privire la punerea în aplicare a Codului de practici similară cu evaluarea la nivel de omologi a birourilor naționale de statistică.

               (7)

               Ar trebui încurajat dialogul referitor la Codul de practici cu Comitetul pentru programul statistic și cu Comitetul consultativ european pentru statistică, instituit prin Decizia nr. 234/2008/CE a Parlamentului European și a Consiliului (3), precum și, după caz, cu organismele părților interesate ale statelor membre.

               (8)

               Prin urmare, ar trebui să fie instituit un comitet consultativ, ale cărui atribuții și structură ar trebui să fie definite fără a aduce atingere articolului 5 din Protocolul privind Statutul Sistemului European al Băncilor Centrale și al Băncii Centrale Europene,

         DECID:
   Articolul 1
   Comitetul consultativ
   Prin prezenta decizie se instituie Comitetul consultativ european pentru guvernanță statistică (denumit în continuare „comitetul”). Comitetul urmărește să asigure monitorizarea independentă a Sistemului Statistic European în ceea ce privește punerea în aplicare a Codului de practici privind statisticile europene (denumit în continuare „Codul de practici”).
   Articolul 2
   Atribuții
   (1)   Comitetului îi revin următoarele atribuții:

               (a)

               să elaboreze un raport anual, adresat Parlamentului European și Consiliului, cu privire la punerea în aplicare a Codului de practici în ceea ce privește Comisia (Eurostat) și să transmită Comisiei raportul respectiv, înainte de a-l prezenta Parlamentului European și Consiliului;

               (b)

               să introducă în acest raport anual o evaluare a procesului de punere în aplicare a Codului de practici în cadrul Sistemului Statistic European în ansamblu;

               (c)

               să ofere consultanță Comisiei în legătură cu măsurile adecvate în vederea facilitării aplicării Codului de practici în ceea ce privește Comisia (Eurostat) și Sistemul Statistic European în ansamblu;

               (d)

               să ofere consultanță Comisiei (Eurostat) în legătură cu difuzarea Codului de practici către utilizatorii și furnizorii de date;

               (e)

               să ofere consultanță Comisiei (Eurostat) și Comitetului pentru programul statistic în vederea actualizării Codului de practici.

         (2)   Comitetul poate oferi consultanță Comisiei și poate răspunde la întrebările acesteia cu privire la aspectele legate de încrederea utilizatorilor în statisticile europene, în conformitate cu sarcinile stabilite la alineatul (1).
   Articolul 3
   Componența comitetului
   (1)   Comitetul este format din șapte membri, printre care și președintele acestuia. Membrii comitetului își desfășoară activitatea în mod independent. Comisia (Eurostat) este reprezentată la reuniunile comitetului în calitate de observator.
   (2)   Membrii comitetului sunt selectați din rândurile unor experți cu competențe remarcabile în domeniul statisticii, își îndeplinesc personal sarcinile, iar selecția acestora se face astfel încât competențele și experiența lor să fie complementare.
   (3)   Consiliul selectează, iar Parlamentul European aprobă numirea președintelui comitetului, după consultarea Comisiei.
   Președintele nu poate deține calitatea de membru al unui birou național de statistică sau al Comisiei și nici nu a deținut o astfel de calitate în decursul ultimilor doi ani care precedă numirii sale.
   Parlamentul European și Consiliul numesc fiecare câte trei membri ai comitetului, după consultarea Comisiei.
   (4)   Durata mandatului președintelui și al membrilor comitetului este de trei ani, cu posibilitatea de reînnoire o singură dată.
   (5)   Dacă un membru demisionează înainte de expirarea mandatului, acesta este înlocuit cu un nou membru numit în conformitate cu prezentul articol, care îndeplinește un mandat complet.
   Articolul 4
   Proceduri
   (1)   Comitetul își adoptă regulamentul de procedură, care se publică.
   (2)   După prezentarea sa Parlamentului European și Consiliului, raportul anual al comitetului, menționat la articolul 2 alineatul (1) litera (a), se publică. În plus, comitetul poate decide publicarea oricărei concluzii, concluzii parțiale sau document de lucru, cu condiția ca acestea să fi fost comunicate în prealabil Parlamentului European, Consiliului și Comisiei (Eurostat), precum și oricărui alt organ implicat, acestora fiindu-le oferită o posibilitate adecvată de a reacționa.
   (3)   Fără a aduce atingere articolului 287 din tratat, membrii comitetului au obligația de a nu divulga informațiile de care au luat cunoștință în timpul lucrărilor comitetului, în cazul în care sunt informați de Comisie că astfel de informații au, în mod justificat, un caracter confidențial sau în cazul în care furnizarea unui răspuns în legătură cu avizul solicitat sau cu problema supusă atenției ar conduce la divulgarea unor astfel de informații confidențiale.
   (4)   Comitetul este asistat de un secretariat asigurat de către Comisie, care acționează însă în mod independent în raport cu aceasta. Secretarul comitetului este numit de către Comisie, după consultarea comitetului. Secretarul își desfășoară activitatea în conformitate cu instrucțiunile primite din partea comitetului.
   (5)   Cheltuielile comitetului sunt incluse în estimările bugetare ale Comisiei.
   Articolul 5
   La trei ani de la instituirea comitetului se reexaminează rolul și eficacitatea acestuia.
   Articolul 6
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Strasburg, 11 martie 2008.

            Pentru Parlamentul European

            Președintele

         H.-G. PÖTTERING

            Pentru Consiliu

            Președintele

         J. LENARČIČ

      (1)  Avizul Parlamentului European din 24 octombrie 2007 (nepublicat încă în Jurnalul Oficial) și Decizia Consiliului din 14 februarie 2008.

      (2)  JO L 181, 28.6.1989, p. 47.

      (3)  A se vedea pagina 13 din prezentul Jurnal Oficial.


title: Decizia (UE) 2017/1849 a Consiliului din 10 octombrie 2017 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Národná banka Slovenska

text:
               13.10.2017

               RO

               Jurnalul Oficial al Uniunii Europene

               L 264/5

         DECIZIA (UE) 2017/1849 A CONSILIULUI
   din 10 octombrie 2017
   de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorii externi ai Národná banka Slovenska
   CONSILIUL UNIUNII EUROPENE,
   având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
   având în vedere Recomandarea Băncii Centrale Europene din 8 septembrie 2017 către Consiliul Uniunii Europene cu privire la auditorii externi ai Národná banka Slovenska (BCE/2017/27) ( (1)),
   întrucât:

               (1)

               Conturile Băncii Centrale Europene (BCE) și ale băncilor centrale naționale ale statelor membre a căror monedă este euro sunt supuse auditării de către auditori externi independenți recomandați de Consiliul guvernatorilor BCE și aprobați de Consiliul Uniunii Europene.

               (2)

               Mandatul actualilor auditori externi ai Národná banka Slovenska, Ernst & Young Slovakia, spol. s.r.o., a încetat după efectuarea auditului aferent exercițiului financiar 2016. Prin urmare, este necesară desemnarea unor auditori externi pentru Národná banka Slovenska începând cu exercițiul financiar 2017.

               (3)

               Národná banka Slovenska a selectat Deloitte Audit s.r.o. drept auditor extern pentru exercițiile financiare 2017-2020, cu opțiunea de a extinde acest mandat la exercițiile financiare 2021-2023.

               (4)

               Consiliul guvernatorilor BCE a recomandat numirea Deloitte Audit s.r.o. drept auditor extern al Národná banka Slovenska pentru exercițiile financiare 2017-2020.

               (5)

               În urma recomandării Consiliului guvernatorilor BCE, Decizia 1999/70/CE a Consiliului (2) ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 1 din Decizia 1999/70/CE, alineatul (16) se înlocuiește cu următorul text:

      „(16)   Se aprobă desemnarea Deloitte Audit s.r.o. în calitate de auditor extern al Národná banka Slovenska pentru exercițiile financiare 2017-2020.”

   Articolul 2
   Prezenta decizie produce efecte de la data notificării acesteia.
   Articolul 3
   Prezenta decizie se adresează BCE.

      Adoptată la Luxemburg, 10 octombrie 2017.

            Pentru Consiliu

            Președintele

         T. TÕNISTE

      (1)  JO C 310, 19.9.2017, p. 1.

      (2)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69).


title: 2011/828/UE: Decizia Consiliului din 5 decembrie 2011 de numire a șase membri olandezi și a șase supleanți olandezi în cadrul Comitetului Regiunilor

text:
               13.12.2011

               RO

               Jurnalul Oficial al Uniunii Europene

               L 329/9

         DECIZIA CONSILIULUI
   din 5 decembrie 2011
   de numire a șase membri olandezi și a șase supleanți olandezi în cadrul Comitetului Regiunilor
   (2011/828/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului olandez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Șase locuri de membri în cadrul Comitetului Regiunilor au devenit vacante ca urmare a încheierii mandatelor domnului Sipke SWIERSTRA, domnului Léon FRISSEN, doamnei Rinske KRUISINGA, domnului Dick BUURSINK, doamnei Karla PEIJS și doamnei Lenie DWARSHUIS-VAN DE BEEK. Patru locuri de supleanți au devenit vacante ca urmare a încheierii mandatelor domnului René VAN DIESSEN, domnului Sjoerd GALEMA, domnului Martin JAGER și domnului Joop BINNEKAMP. Două locuri de supleanți vor deveni vacante ca urmare a numirii domnului W.B.H.J. VAN DE DONK și a domnului Co VERDAAS în calitate de membri în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           doamna A.E. (Anne) BLIEK-DE JONG, gedeputeerde (membru în cadrul Consiliului executiv) din provincia Flevoland;

                           —

                           domnul dr. J.C. (Co) VERDAAS, gedeputeerde (membru în cadrul Consiliului executiv) din provincia Gelderland;

                           —

                           domnul mr. P.G. (Piet) DE VEY MESTDAGH, gedeputeerde (membru în cadrul Consiliului executiv) din provincia Groningen;

                           —

                           domnul prof.dr. W.B.H.J. (Wim) VAN DE DONK, Commissaris van de Koningin (Queens Commissioner) provincia Noord-Brabant;

                           —

                           doamna W.H. (Hester) MAIJ, gedeputeerde (membru în cadrul Consiliului executiv) din provincia Overijssel;

                           —

                           domnul drs. R.E. (Ralph) DE VRIES, gedeputeerde (membru în cadrul Consiliului executiv) din provincia Utrecht;

                     și

               (b)

               în calitate de supleanți:

                           —

                           domnul H. (Henk) BRINK, gedeputeerde (membru în cadrul Consiliului executiv) din provincia Drenthe;

                           —

                           doamna S.A.E. (Sietske) POEPJES MAIJ, gedeputeerde (membru în cadrul Consiliului executiv) din provincia Fryslân;

                           —

                           domnul drs. Th.J.F.M. (Theo) BOVENS, Commissaris van de Koningin (Queens Commissioner) provincia Limburg;

                           —

                           doamna drs. E.M. (Elvira) SWEET, gedeputeerde (membru în cadrul Consiliului executiv) din provincia Noord-Holland;

                           —

                           domnul drs. B.J. (Ben) DE REU, gedeputeerde (membru în cadrul Consiliului executiv) din provincia Zeeland;

                           —

                           domnul mr. drs. R.A.M. (Rogier) VAN DER SANDE, gedeputeerde (membru în cadrul Consiliului executiv) din provincia Zuid-Holland.

         Articolul 2
   Prezenta decizie intră în vigoare la data adoptării.

      Adoptată la Bruxelles, 5 decembrie 2011.

            Pentru Consiliu

            Președintele

         W. PAWLAK

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: 2013/141/UE: Decizia Consiliului din 18 martie 2013 de numire a unui membru spaniol și a trei supleanți spanioli în cadrul Comitetului Regiunilor

text:
               20.3.2013

               RO

               Jurnalul Oficial al Uniunii Europene

               L 77/24

         DECIZIA CONSILIULUI
   din 18 martie 2013
   de numire a unui membru spaniol și a trei supleanți spanioli în cadrul Comitetului Regiunilor
   (2013/141/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului spaniol,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Decizia 2009/1014/UE (1) și Decizia 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010-25 ianuarie 2015.

               (2)

               Un loc de membru a devenit vacant ca urmare a încheierii mandatului domnului Francisco Javier LÓPEZ ÁLVAREZ. Trei locuri de supleanți au devenit vacante ca urmare a încheierii mandatelor domnului Guillermo ECHENIQUE GONZÁLEZ, domnului Senén FLORENSA I PALAU și doamnei Elvira SAINT-GERONS HERRERA,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor, pentru perioada rămasă a mandatului în curs, respectiv până la 25 ianuarie 2015:

               (a)

               în calitate de membru:

                           —

                           domnul Iñigo URKULLU RENTERIA, Presidente del Gobierno Vasco

                     și

               (b)

               în calitate de supleanți:

                           —

                           doamna María Ángeles ELORZA ZUBIRÍA, Secretaria General de Acción Exterior del Gobierno Vasco;

                           —

                           domnul Roger ALBINYANA I SAIGÍ, Secretario de Asuntos Exteriores, Generalitat de Cataluña;

                           —

                           doamna Maria Sol CALZADO GARCÍA, Secretaria General de Acción Exterior de la Junta de Andalucía.

         Articolul 2
   Prezenta decizie intră în vigoare la data adoptării.

      Adoptată la Bruxelles, 18 martie 2013.

            Pentru Consiliu

            Președintele

         S. COVENEY

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia Consiliului din 9 iunie 2016 de numire a unui membru și a supleanților în cadrul Comitetului consultativ pentru securitate și sănătate la locul de muncă pentru România

text:
               15.6.2016

               RO

               Jurnalul Oficial al Uniunii Europene

               C 214/2

         DECIZIA CONSILIULUI
   din 9 iunie 2016
   de numire a unui membru și a supleanților în cadrul Comitetului consultativ pentru securitate și sănătate la locul de muncă pentru România
   (2016/C 214/02)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Decizia Consiliului din 22 iulie 2003 de instituire a unui Comitet consultativ pentru securitate și sănătate la locul de muncă (1), în special articolul 3,
   având în vedere lista candidaților prezentată Consiliului de către guvernele statelor membre,
   întrucât:

               (1)

               Prin decizia sa din 24 februarie 2016 (2), Consiliul a numit membrii și supleanții în cadrul Comitetului consultativ pentru securitate și sănătate la locul de muncă pentru perioada 29 februarie 2016-28 februarie 2019.

               (2)

               Guvernul României a prezentat candidaturi suplimentare pentru trei posturi care urmează a fi ocupate,

         ADOPTĂ PREZENTA DECIZIE:
   Articolul 1
   Prin prezenta se numesc următorii membri și supleanți în cadrul Comitetului consultativ pentru securitate și sănătate la locul de muncă pentru perioada care se încheie la 28 februarie 2019:
   REPREZENTANȚII ORGANIZAȚIILOR PATRONALE

               Țara

               Membru

               Supleanți

               România

               Doamna Daniela SÂRBU

               Domnul Ovidiu NICOLESCU
               Doamna Daniela TĂNASE

         Articolul 2
   Consiliul va numi membrii și supleanții încă nenominalizați la o dată ulterioară.
   Articolul 3
   Prezenta decizie intră în vigoare la data adoptării.

      Adoptată la Bruxelles, 9 iunie 2016.

            Pentru Consiliu

            Președintele

         G.A. VAN DER STEUR

      (1)  JO C 218, 13.9.2003, p. 1.

      (2)  Decizia Consiliului din 24 februarie 2016 de numire a membrilor și a supleanților în cadrul Comitetului consultativ pentru securitate și sănătate la locul de muncă (JO C 79, 1.3.2016, p. 1).


title: Decizia Consiliului din 15 noiembrie 2013 de numire și înlocuire a membrilor Consiliului de administrație al Centrului European pentru Dezvoltarea Formării Profesionale

text:
               21.11.2013

               RO

               Jurnalul Oficial al Uniunii Europene

               C 340/1

         DECIZIA CONSILIULUI
   din 15 noiembrie 2013
   de numire și înlocuire a membrilor Consiliului de administrație al Centrului European pentru Dezvoltarea Formării Profesionale
   2013/C 340/01
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere numirea propusă de guvernul maltez,
   având în vedere candidatura prezentată de către Comisie, în categoria reprezentanților angajatorilor,
   întrucât:

               (1)

               Prin decizia sa din 16 iulie 2012 (2), Consiliul a numit membrii Consiliului de administrație al Centrului European pentru Dezvoltarea Formării Profesionale pentru perioada cuprinsă între 18 septembrie 2012 și 17 septembrie 2015.

               (2)

               Un post de membru destinat Maltei în cadrul Consiliului de administrație al centrului, în categoria reprezentanților guvernelor, este disponibil ca urmare a demisiei domnului James Joachim CALLEJA.

               (3)

               Un post de membru în cadrul Consiliului de administrație al Centrului, din categoria reprezentanților angajatorilor, a devenit vacant ca urmare a demisiei doamnei Jeanelle CATANIA.

               (4)

               Membrii în cadrul consiliului de administrație al centrului menționat anterior ar trebui numiți pentru durata rămasă a mandatului, care expiră la 17 septembrie 2015,

         DECIDE:
   Articol unic
   Se numesc în calitate de membri în cadrul Consiliului de administrație al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2015:

                  REPREZENTANȚI AI GUVERNELOR:

               MALTA

               Doamna Tanya SAMMUT-BONNICI

                  REPREZENTANȚI AI ORGANIZAȚIILOR PATRONALE:

               MALTA

               Domnul John HUBER
               BusinessEurope

      Adoptată la Bruxelles, 15 noiembrie 2013.

            Pentru Consiliu

            Președintele

         R. ŠADŽIUS

      (1)  JO L 39, 13.2.1975, p. 1.

      (2)  JO C 228, 31.7.2012, p. 3.